Silent Hill: The Arcade

Το Silent Hill: Hill: Τhe Arcade αποτελεί ένα παιχνίδι arcade βασισμένο στη σειρά τρόμου-επιβίωσης Silent Hill της Konami. Το παιχνίδι αναπτύχθηκε από ένα παράρτημα της ομάδας του ιαπωνικού τμήματος της Konami σε συνεργασία με μερικά μέλη της γνωστής Team Silent.

Κυκλοφόρησε για πρώτη φορά στην Ιαπωνία τον Ιούλιο του 2007, και στην Ευρώπη και την Αυστραλία το 2008 σε διάφορες μηχανές παιχνιδιών με κερματοδέκτη. Το παιχνίδι χρησιμοποιεί αρκετά στοιχεία από το Silent Hill 2, το Silent Hill 3 και το Silent Hill 4: The Room, αφορώντας συγκεκριμένες τοποθεσίες, τέρατα και μουσική.

Το παιχνίδι αυτό, δεν έχει προς το παρόν μεταφερθεί ποτέ επίσημα σε κονσόλες ή στον ηλεκτρονικό υπολογιστή, επομένως το παιχνίδι ως προσθήκη είναι σπάνιο. Μια εξαίρεση αποτελεί, τον Φεβρουάριο του 2014, όπου αυτό μεταφέρθηκε ερασιτεχνικά στο PC από θαυμαστές της σειράς, αν και η λειτουργία του παιχνιδιού κατέστει κάποιες φορές ελαττωματική λόγω ασυμβατότητας του hardware που μπορεί να οδηγήσει σε δυσλειτουργίες, όπως αόρατοι εχθροί όταν αυτό λειτουργεί σε CPU ή GPU της AMD.

 Πλοκή 
Η ιστορία αρχίζει με μια αναδρομή στον Νοέμβριο του 1918, όπου ένα άρρωστο κορίτσι ονόματι Hanna και η μητέρα της ταξιδεύουν σε ένα πλοίο που ονομάζεται Little Baroness, και το οποίο βρίσκει ένα τραγικό τέλος στα νερά της λίμνης. Το πλοίο δεν επέστρεψε ποτέ, και τα 14 μέλη του πληρώματος και οι επιβάτες χάθηκαν, χωρίς να βρεθούν πτώματα.

Εβδομήντα πέντε χρόνια αργότερα, έξι φοιτητές πανεπιστημίου, ο Eric, η Tina, ο Bill, η Jessy, ο Rian και ο George, μέλη μιας αποκρυφιστικής λέσχης, ταξιδεύουν στο Silent Hill για το Σαββατοκύριακο για να ερευνήσουν τις πολλές υπερφυσικές ιστορίες που συνδέονται με την πόλη, ιδίως για τα πτώματα που κοιμούνται κάτω από τη λίμνη Toluca. Κατά την άφιξή τους, μένουν στο Jack's Inn όπου ο Eric βιώνει έναν τρομερό εφιάλτη. Το επόμενο πρωί, ο Eric βρίσκει τον Bill τραυματισμένο και τα υπόλοιπα μέλη της λέσχης να αγνοούνται. Ο Eric και η Tina ξεκινούν να ψάξουν στην πόλη για απαντήσεις.

Καθώς εισέρχονται στο νοσοκομείο Brookhaven, συναντούν ένα ξανθό κορίτσι με το όνομα Hanna, που μοιάζει εμφανισιακά με τη φίλη της Tina, την Emilie Anderson. Στο νοσοκομείο ωστόσο γίνεται η μετάβαση στο γνωστό Other World και συναντούν τον Pyramid Head να επιτίθεται στην Jessy. Η ομάδα νικάει το τέρας και ανακαλύπτουν ότι η Emilie φυλάσσεται από ένα ιπτάμενο τέρας, την Tuberculosis. Το νικούν και επιστρέφουν στον πραγματικό κόσμο. Η Emilie λέει στην Tina ότι έχασε τη μητέρα της στο δρόμο για τη λίμνη Toluca και φέρνει τον Eric και την Tina στο Silent Hill: Historical Society, την οποία διευθύνει ο πατέρας της, Frank Anderson. Εκεί μέσα, ο Eric αποκαλύπτει στην Tina ότι ο προπάππους του ήταν κάποτε καπετάνιος του Little Baroness.

Η ομάδα πηγαίνει στη φυλακή «Toluca», όπου ο Eric κατεβάζει ένα σάκο με πτώματα που τους μεταφέρει στη λίμνη Toluca. Εκεί, αντιμετωπίζουν το Split Worm και σώζουν τον Ryan από το σάκο με τα πτώματα. Φτάνουν στον λαβύρινθο και νικούν τη Mama, σώζοντας και τον George. Τελικά φτάνουν στη λίμνη Toluca, όπου η Emilie ακούει τη φωνή της μητέρας της να την καλεί. Τρέχει στην ακτή και μπαίνει στο Little Baroness, και ο Eric και η Tina την ακολουθούν. Η βάρκα μεταμορφώνεται στο εμπορικό κέντρο Central Square και μπαίνουν στο σταθμό της Hazel Street, ο οποίος συνδέεται με το εμπορικό κέντρο. Καταφέρνουν να φτάσουν στο Λούνα Παρκ Lakeside, όπου συμβαίνει ένα flashback και η Emilie αποκαλύπτει ότι η μητέρα της στοιχειώνει τα όνειρά της και την καλεί στη λίμνη.

Η ομάδα πηγαίνει για μια ακόμα φορά στο νοσοκομείο Brookhaven, όπου μια ραδιοφωνική μετάδοση αποκαλύπτει ότι η μητέρα της Emilie δολοφονήθηκε κατά τη διάρκεια μιας διάρρηξης. Στη συνέχεια επισκέπτονται το δάσος του Silent Hill, όπου νικούν ξανά το Pyramid Head. Εκεί βρίσκουν μια σπειροειδή σκάλα, η οποία τους μεταφέρει πίσω στο χρόνο, στο έτος 1918, όπου επιβιβάζονται στο αληθινό Little Baroness. Η Emilie αγκαλιάζει τη μητέρα της Hanna, τη Lorraine, την οποία πιστεύει ότι είναι δική της. Ωστόσο, ο πατέρας της αποκαλύπτει ότι η Lorraine δεν είναι η μητέρα της και η ίδια μεταμορφώνεται σε ένα τέρας. Η Lorraine πετάει την Emilie στη θάλασσα, όπως ακριβώς έκανε η μητέρα της Hanna σε αυτήν. Ο Eric και η Tina βουτούν στη λίμνη και συναντούν ένα πανίσχυρο τέρας, το Phantom, το οποίο αποκαλύπτεται ότι είναι το εκδικητικό πνεύμα της Χάνα.

Στο τέλος, ο Eric και η Tina νικούν το Phantom, και ξυπνούν σε ένα νοσοκομείο και αποκαλύπτεται πως συνέβη ένα ατύχημα σε αυτούς και τους φίλους τους.

 Τέλη Παιχνιδιού 
Το παιχνίδι μπορεί να λάβει τέσσερα διαφορετικά τέλη ανάλογα με τις πράξεις του παίχτη, το Good Ending, το Normal Ending, το Bad Ending, και το UFO Ending.

 Παραπομπές